153. löggjafarþing 2022–2023.

Þingskjal 469 — 324. mál.

Svar

matvælaráðherra við fyrirspurn frá Lilju Rafneyju Magnúsdóttur
um eftirlit Fiskistofu.

Fyrirspurnin hljóðar svo:

Hvert er umfang eftirlits Fiskistofu, greint eftir fjölda skipta sem fjarstýrð loftför (drónar) eru send út til eftirlits? Svar óskast brotið niður á útgerðarflokka og veiðarfæri.

Ráðuneytið leitaði upplýsinga frá Fiskistofu vegna þessarar fyrirspurnar.

Árið 2021 var farið í 637 eftirlitsflug með fjarstýrðum loftförum:

•	177 eftirlitsflug með skipum með aflamark, sem skiptust þannig eftir veiðarfærum:

◦	128 með dragnót,

◦	22 með þorskanet,

◦	17 með botnvörpu,

◦	5 með línu,

◦	4 með loðnunót,

◦	1 með flotvörpu.

•	154 eftirlitsflug með bátum með grásleppuleyfi.

•	102 eftirlitsflug með bátum með krókaaflmark, sem skiptust þannig eftir veiðarfærum:

◦	68 með línu,

◦	33 með handfæri,

◦	1 með gildrur.

•	71 eftirlitsflug með smábátum með aflamark, sem skiptust þannig eftir veiðarfærum:

◦	48 með þorskanet,

◦	14 með línu,

◦	5 með handfæri,

◦	4 með kolanet.

•	68 eftirlitsflug með strandveiðibátum.

•	65 eftirlitsflug vegna lax, silungs og malartekju.

Á yfirstandandi ári fram að 26. október var farið í 331 eftirlitsflug með fjarstýrðum loftförum:

•	90 eftirlitsflug með bátum með grásleppuleyfi.

•	83 eftirlitsflug voru vegna lax, silungs og malartekju.

•	53 eftirlitsflug með strandveiðibátum.

•	46 eftirlitsflug með skipum með aflamark, sem skiptust þannig eftir veiðarfærum:

◦	25 með loðnunót,

◦	16 með dragnót,

◦	4 með flotvörpu,

◦	1 með þorskanet.

•	27 eftirlitsflug með erlendum skipum, sem skiptust þannig eftir veiðarfærum:

◦	25 með loðnunót,

◦	2 með flotvörpu.

•	22 eftirlitsflug voru með bátum með krókaaflmark, sem skiptust þannig eftir veiðarfær
um:

◦	18 með línu,

◦	4 með handfæri.

•	10 eftirlitsflug með smábátum með aflamark, sem voru allir með þorskanet.